stanford-oval/wikipedia huggingface dataset:
צח דרורי
ביוגרפיה

דרורי נולד בבאר שבע ולמד פסנתר, תאוריה והלחנה בקונסרבטוריון. בגיל 15 עבר לתיכון הישראלי למדעים ולאמנויות והיה תלמידם של אנדרה היידו ומיכאל וולפה. התגורר במשך 7 שנים במצפה רמון שם עבד עם אמנים שונים במגוון פרויקטים.
יצירותיו הקלאסיות נוגנו מגיל צעיר על ידי התזמורת הקאמרית הישראלית, התזמורת הסימפונית חיפה, הסינפונייטה הישראלית באר שבע והתזמורת הפילהרמונית של ניוברנדנבורג בגרמניה.
דרורי עבד עם חבר ילדותו, אביתר בנאי, על אלבומו הראשון "אביתר בנאי" בעבודה על כלי מיתר ועיבודים של שירים. שנתיים לאחר מכן המשיך לעבוד עמו על אלבומו השני "שיר טיול".
כתב קונצ'רטו למרימבה לזיו איתן.
בשנת 2010 יצא אלבומו הראשון והשני במקביל, "כיוון הרוח" ו"נקודת מפגש" (הוצאת היי פידלטי). באלבומים מתארחות דניאלה ספקטור, רות דולורס וייס ויעל קראוס.
בשנת 2016 הפיק את אלבום הבכורה של הזמרת ענת מלמוד.
בשנת 2017 הפיק דרורי את אלבום הבכורה של הזמרת נרקיס, "בוא נדבר אמת", אשר שניים משיריו נכנסו לפלייליסט גלגלצ. כמו כן הפיק את אלבום שירי המשוררים של רפי פרסקי שירים עצובים שהלחנתי בשמחה.
בשנת 2020 הפיק בשיתוף רוני בר הדס את אלבום הבכורה שלה, "Calm the Beast".
בנוסף דרורי הוא חבר בלהקה של אביתר בנאי ומנגן על קלידים.
הערות שוליים

↑  nrg תרבות, "מולדת": סינגל חדש לענת מלמוד בבכורה, באתר nrg
↑  יעקב בר-און, ‏כדאי להכיר את הזמרת הצעירה ואנינת הקול רוני בר-הדס, באתר מעריב אונליין, 28 בנובמבר 2020
| --- | --- |
בקרת זהויות :  NLI: 987007298517505171
צ'ארלס ביירד

צ'ארלס פיץ ביירד (באנגלית: Charles Fitz Baird;‏ 4 בספטמבר 1922 - 26 בדצמבר 2009) היה סגן מזכיר הצי של ארצות הברית לניהול פיננסי וביקורת בין השנים 1966–1967 ולאחר מכן ועד 1969 הוא היה תת-מזכיר הצי. בין השנים 1977–1987 הוא היה המנהל הכללי של חברת הכרייה Inco.
ביוגרפיה

צ'ארלס ביירד נולד בסאות'האמפטון שבמדינת ניו יורק. הוא למד במידלברי קולג' שבמדינת ורמונט וב-1944 סיים את לימודיו. עם סיום לימודיו התגייס ביירד לחיל הנחתים של ארצות הברית ושירת בו במלחמת העולם השנייה ובמלחמת קוריאה.
לאחר שחרורו הצטרף ביירד לחברת סטנדרד אויל של ניו ג'רזי, שם הוא התקדם עד שהגיע לתפקידי ניהול, כולל הצבות בלונדון ובפריז.
ב-1966 מינה אותו נשיא ארצות הברית לינדון ג'ונסון כסגן מזכיר הצי של ארצות הברית לניהול פיננסי וביקורת, תפקיד בו הוא שימש עד 1967 ובתוקף תפקידו זה הוא שימש כמזכיר הצי בפועל בחודשים יולי-אוגוסט 1967. לאחר מכן מינה אותו הנשיא ג'ונסון כתת-מזכיר הצי ובתפקיד זה הוא שימש עד תום נשיאותו של ג'ונסון בינואר 1969.
לאחר סיום שירותו בממשל הפדרלי החל ביירד לעבוד בחברת "אינקו" (Inco), שם הוא היה בתפקידי ניהול בניו יורק ובטורונטו. בין השנים 1977–1987 הוא היה המנהל הכללי של החברה.
ביירד היה חבר במועצת הנאמנים של אוניברסיטת בקנל בין השנים 1976–1982 ובשנת 1986. מטעם אוניברסיטה זו הוענק לו תואר דוקטור לשם כבוד. ב-1984 העניק לו גם מידלברי קולג' בו הוא למד, תואר כבוד. בתקופות מסוימות שימש ביירד כדירקטור בחברת ביטוחי הבריאות "אתנה", בבנק מונטריאול, בחברת הניהול LMI ובאוניברסיטה של חיל הנחתים.
במשך שנים רבות היה ביירד שחקן פלאטפורם טניס, זכה במספר תוארי אליפות וב-1992 הוא הוכנס להיכל התהילה של ענף ספורט זה.
לאחר פרישתו מ"אינקו" התיישב ביירד בבת'סדה, מרילנד, שם הוא היה חבר במרכז לאנליזה ימית (CNA) ובין השנים 1992–1997 הוא היה יושב ראש מועצת המנהלים שלו. הוא גם היה חבר במועצה ליחסי חוץ.
צ'ארלס ביירד נפטר ב-26 בדצמבר 2009 בביתו שבסקילמן, ניו ג'רזי לאחר שחלה באחרית ימיו במחלת אלצהיימר.
קירו גליגורוב

קירו גליגורוב (במקדונית: Киро Глигоров; ‏3 במאי 1917 – 1 בינואר 2012) היה הנשיא הראשון של מקדוניה, ומנהיגהּ בעת הפיכתה מרפובליקה סוציאליסטית תחת הרפובליקה הפדרלית הסוציאליסטית של יוגוסלביה למדינה עצמאית.
גליגורוב כיהן בתפקיד נשיא מקדוניה משנת 1991 עד 1999. טרם הפיכת הרפובליקה המקדונית למדינה עצמאית כיהן בתפקידים רבים במערכת הפוליטית של הרפובליקה הפדרלית הסוציאליסטית של יוגוסלביה, לרבות מזכיר המדינה לענייני כספים ברשות המבצעת של המועצה הפדרלית, חבר הנשיאות היוגוסלבית ונשיא האספה הפדרלית (הפרלמנט הפדרלי).
בשנת 1999 החליף אותו בוריס טרג'קובסקי בתפקיד נשיא מקדוניה.
ציתר

ציתר בעל סריגים
ציתר ללא סריגים
שייטהולט (Scheitholt), ציתר מאזור גרמניה והרי האלפים
צִיתָר (גרמנית: Zither) הוא כלי מיתר קורדופוני אשר שימושו העיקרי הוא במוזיקת העם של ארצות דוברות גרמנית באירופה האלפית.
לציתר שתי גרסות עיקריות:
ציתר בעל סריגים
ציתר ללא סריגים
מקורו המשוער של השם ציתר הוא במילה היוונית קיתרה (κιθάρα), כלי נגינה בעת העתיקה אשר נוגן גם בארצות ערב (قيثارة). המילה גיטרה אף היא מאותו מקור.
לרוב, הציתר מכוון לסולם גדול או פנטטוני, בהתאם למספר המיתרים ולסגנון המוזיקה.
כל מיתר יכוון לתו ספציפי לפי הסולם הרצוי.
בתחום הבידור, מוכר הציתר בעיקר בזכות פסקול סרט הפילם נואר הקלסי "האדם השלישי". לציתר תפקיד סולו בולט באחד מהוולסים הידועים ביותר של המלחין יוהאן שטראוס הבן - "סיפורים מיערות וינה".
המילה ציתר משמשת גם כמונח כולל למשפחה גדולה של כלי נגינה בהם המיתרים אינם מתמשכים מעבר לתיבת התהודה. במשפחה זו הקאנון, הסנטור, הקנטלה, הדולצימר ועוד כלים רבים. ישנו סוג של ציתר מאפריקה שנקרא ציתר אדמה. הכנתו פשוטה ביותר: חופרים בור גדול באדמה ומותחים בין שני קצוות הבור מיתר, חלל הבור משמש כתיבת תהודה.
הערות שוליים

↑  ע"פ מילון מוזיקה (תשט"ו, 1955) של האקדמיה ללשון העברית
| --- | --- |
בקרת זהויות :  NLI: 987007536673705171  GND: 4067892-1  MusicBrainz: c6a133d5-c1e0-47d6-bc30-30d102a78893  NKC: ph114258 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
פרס רולף שוק

| --- | --- |
 מדינה:  שוודיה 
 הגוף המעניק:  האקדמיה המלכותית השוודית למדעים, האקדמיה המלכותית השוודית לאמנויות היפות, האקדמיה המלכותית למוזיקה של שוודיה 
 סכום הזכייה:  400,000 קרונה שוודית 
 תקופת הפרס:  1993–הווה (כ־31 שנים) 
 נקרא על שם:  רולף שוק 
 אתר רשמי
 
פרסי רולף שוק (בשוודית: Schockprisen) נוסד ומוענק על ידי עזבונו של הפילוסוף והאמן רולף שוק (Rolf Schock;‏ 1933–1986).
הפרסים הוענקו לראשונה בסטוקהולם שבשוודיה ב-1993, מדי שנתיים, ובשנים 2005–2017 הם הוענקו מדי שלוש שנים. כל זוכה מקבל סכום העומד כיום על סך 400,000 קרונה שוודית.
הפרסים מוענקים בארבע קטגוריות, על פי החלטת ועדות הממונות על ידי שלוש מהאקדמיות המלכותיות השוודיות:
לוגיקה ופילוסופיה - האקדמיה המלכותית השוודית למדעים
מתמטיקה - האקדמיה המלכותית השוודית למדעים
אמנות חזותית - האקדמיה המלכותית השוודית לאמנות
מוזיקה - האקדמיה המלכותית למוזיקה של שוודיה
הזוכים בלוגיקה ובפילוסופיה

| שנה | שם | ארץ |
| --- | --- | --- |
| 1993 | וילארד ואן אורמאן קוויין | ארצות הברית ארצות הברית |
| 1995 | מייקל דאמט | בריטניה בריטניה |
| 1997 | דנה סקוט | ארצות הברית ארצות הברית |
| 1999 | ג'ון רולס | ארצות הברית ארצות הברית |
| 2001 | סול קריפקי | ארצות הברית ארצות הברית |
| 2003 | סולומון פפרמן | ארצות הברית ארצות הברית |
| 2005 | יאקו הינטיקה | פינלנד פינלנד |
| 2008 | תומאס נייגל | יוגוסלביה יוגוסלביה /  ארצות הברית ארצות הברית |
| 2011 | הילרי פטנאם | ארצות הברית ארצות הברית |
| 2014 | דרק פרפיט | בריטניה בריטניה |
| 2017 | רות מיליקן | ארצות הברית ארצות הברית |
| 2018 | שהרן שלח | ישראל ישראל |
| 2020 | דאג פרביץ   ופר מרטין-לוף | שוודיה שוודיה |
| 2022 | דייוויד קפלן | ארצות הברית ארצות הברית |
| 2024 | האנס קאמפ   איירין היים | גרמניה גרמניה   ארצות הברית ארצות הברית |
הזוכים במתמטיקה

| שנה | שם | ארץ |
| --- | --- | --- |
| 1993 | אליאס מנחם סטיין | ארצות הברית ארצות הברית |
| 1995 | אנדרו ויילס | בריטניה בריטניה |
| 1997 | מיקיו סאטו | יפן יפן |
| 1999 | יורי מאנין | רוסיה רוסיה |
| 2001 | אליוט לייב | ארצות הברית ארצות הברית |
| 2003 | ריצ'רד סטנלי | ארצות הברית ארצות הברית |
| 2005 | לואיס קפארלי | ארגנטינה ארגנטינה |
| 2008 | אנדרה זמרדי | הונגריה הונגריה /  ארצות הברית ארצות הברית |
| 2011 | מיכאל אשבכר | ארצות הברית ארצות הברית |
| 2014 | ייטאנג ז'אנג | ארצות הברית ארצות הברית |
| 2017 | ריצ'רד שואן | ארצות הברית ארצות הברית |
| 2018 | רונלד קויפמן | ארצות הברית ארצות הברית |
| 2020 | ניקולאי ג'ורג'ביץ' מקרוב | רוסיה רוסיה / ארצות הברית ארצות הברית |
| 2022 | ג'ונתן פילה | אוסטרליה אוסטרליה |
| 2024 | לאי סאנג יאנג | ארצות הברית ארצות הברית |
הזוכים באמנות חזותית

| שנה | שם | ארץ |
| --- | --- | --- |
| 1993 | רפאל מונאו | ספרד ספרד |
| 1995 | קלאס אולדנבורג | שוודיה שוודיה /  ארצות הברית ארצות הברית |
| 1997 | טורסטן אנדרסון | שוודיה שוודיה |
| 1999 | ז'אק הרצוג ופייר דה מרון | שווייץ שווייץ |
| 2001 | ג'וזפה פנונה | איטליה איטליה |
| 2003 | סוזן רוטנברג | ארצות הברית ארצות הברית |
| 2005 | קזויו סג'ימה ו   ריואה נישיזאווה | יפן יפן |
| 2008 | מונה חאטום | לבנון לבנון /  בריטניה בריטניה |
| 2011 | מרלן דומה | דרום אפריקה דרום אפריקה /  הולנד הולנד |
| 2014 | אן לקאטון וז'אן-פיליפ וואסאל | צרפת צרפת |
| 2017 | דוריס סלסדו | קולומביה קולומביה |
| 2018 | אנדרה ברזאני | איטליה איטליה |
| 2020 | פרנסיס אלס | בלגיה בלגיה |
| 2022 | רם קולהאס | הולנד הולנד |
| 2024 | סטיב מקווין | הממלכה המאוחדת הממלכה המאוחדת |
הזוכים במוזיקה

| שנה | שם | ארץ |
| --- | --- | --- |
| 1993 | אינגוואר לינדהולם | שוודיה שוודיה |
| 1995 | ג'רג' ליגטי | רומניה רומניה /  אוסטריה אוסטריה |
| 1997 | יורמה פאנולה | פינלנד פינלנד |
| 1999 | רביעיית קרונוס | ארצות הברית ארצות הברית |
| 2001 | קאיה סאריאהו | פינלנד פינלנד |
| 2003 | אן סופי פון אוטר | שוודיה שוודיה |
| 2005 | מאוריציו קאגל | גרמניה גרמניה |
| 2008 | גדעון קרמר | לטביה לטביה |
| 2011 | אנדרו מנזה | בריטניה בריטניה |
| 2014 | הרברט בלומסטדט | שוודיה שוודיה |
| 2017 | ויין שורטר | ארצות הברית ארצות הברית |
| 2018 | ברברה הניגן | קנדה קנדה |
| 2020 | ג'רג' קורטג | הונגריה הונגריה |
| 2022 | ויקינגור אולפסון | איסלנד איסלנד |
| 2024 | אומו סנגארה | מאלי מאלי |
הערות שוליים

1 2 3 4  A mathematician, a logician, a soloist and an Italian avant-gardist are awarded the Rolf Schock Prizes 2018 זוכי פרס רולף שוק ל-2018, 15 במרץ 2018, אתר פרסי רולף שוק
1 2  "Rolf Schock Prize Recipients 2017", The Royal Swedish Academy of Sciences, Retrieved 15 November 2018.
| --- | --- |
בקרת זהויות :  MusicBrainz: 37fcccaa-6a74-42b4-bb03-ba12dad8b0f9
קוסקוס נמרי

| קוסקוס נמרי |
| --- | --- |
 קוסקוס נמרי אוסטרלי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: קוסקוסיים
סוג:: קוסקוס נמרי
שם מדעי
 Spilocuscus ‏גריי, 1861

קוסקוס נמרי (שם מדעי: Spilocuscus) הוא סוג של חיית כיס ממשפחת הקוסקוסיים החיים באי גינאה החדשה ובקווינסלנד שבאוסטרליה.
מאפיינים

יונקים אלה הם מבין המינים הגדולים ביותר בדמויי-הקוסקוס המודרניים ומגיעים לאורך 35–65 סנטימטרים ולמשקל 1.5-6 קילוגרמים, אך קטנים יותר מהסוג קוסקוס דובי.
הם מותאמים לחיים ביערות הגשם ונתלים על ענפים ברגליהם ובזנבם. הם מזכירים באורח חייהם קופים, אך מדובר באבולוציה מתכנסת עקב אורח חיים דומה. הם ניזונים בעיקר מפירות, וחלקם בסכנת הכחדה עקב כריתת יערות הגשם.
מינים

קוסקוס נמרי אדמירלתי (Spilocuscus kraemeri)
קוסקוס נמרי ואיגאו (Spilocuscus papuensis)
קוסקוס נמרי ביאק (Spilocuscus wilsoni)
קוסקוס נמרי שחור (Spilocuscus rufoniger)
קוסקוס נמרי מצוי (Spilocuscus maculatus)
קוסקוס נמרי אוסטרלי (Spilocuscus nudicaudatus)
צביר הכוכבים (פברז'ה)

| --- | --- |

 מידע כללי
 תאריך יצירה:  1917 
 טכניקה וחומרים:  זכוכית, rock crystal, יהלום 
 נתונים על היצירה
 מיקום:  מוזיאון פברז'ה
 
צְבִיר כּוֹכָבִים היא אחת משתי ביצי הפברז'ה שהוכנו על ידי בית פברז'ה - בית המלאכה של פטר קארל פברז'ה בשנת 1917 עבור ניקולאי השני, הצאר האחרון של רוסיה (הביצה השנייה היא התרזה הקארליאנית). שתי ביצים אלה לא הושלמו בשל פרוץ מהפכת פברואר והלאמת בית המלאכה. ביצת "צביר הכוכבים" היא הביצה האחרונה שהוכנה על ידי פברז'ה.
רקע

ביצי פברז'ה נוצרו בהזמנת הצאר אלכסנדר השלישי והוענקו כמתנת חג הפסחא לאשתו הצאריצה מריה פיודרובנה מאז שנת 1885. יורשו, הצאר ניקולאי השני, המשיך את המנהג והעניק מדי שנה מתנה לאשתו אלכסנדרה פיודורובנה, ולאימו האלמנה.
תיאור הביצה

תיעוד שנותר משנת 1917 מתאר את הביצה כעשויה מזכוכית כחולה, עם בסיס בדולח. בכך שונה ביצה זו מביצים קודמות שייצר פברז'ה, העשירות יותר בכמות הזהב והאבנים היקרות שבהן. ככל הנראה שינוי זה מקורו במחסור שממנו סבלה רוסיה במהלך מלחמת העולם הראשונה. על הזכוכית חקוק סימן קבוצת הכוכבים אריה - המזל של יורש העצר (הצארביץ') אלכסי ניקולאייביץ'. הכוכבים סומנו על גבי הזכוכית ביהלומים. בתוך הביצה היה מותקן שעון כ"הפתעה".
היסטוריה

במשך שנים רבות הביצה נחשבה כביצה אבודה. בשנת 2001 הוצגה ביצה במוזיאון פרסמן למינרלוגיה שבמוסקבה כביצה הלא גמורה של פברז'ה (בביצה לא משובצים היהלומים).
בעקבות זאת טען המיליונר הרוסי אלכסנדר איוואנוב (אנ') כי הוא הבעלים של הביצה המקורית, וכי רכש אותה בשנות ה-90 של המאה ה-20. ביצה זו מוצגת כיום במוזיאון פברז'ה שבבאדן-באדן.
הערות שוליים

↑  סברה כי שתי הביצים מקוריות (ברוסית)
| ביצי פברז'ה |
| --- | --- | --- |
| ביצים קיסריות | תרנגולת • תרנגולת עם סיכת ספיר • שעון הנחש הכחול • כרוב עם מרכבה • הכרחיות • ארמונות דניים • זיכרון של אזוב • סורג יהלום • קוקז • רנסאנס • ניצן ורד • שנים עשר מונוגרמות • מיניאטורות מסתובבות • דיוקנאות אלכסנדר השלישי • הכתרה • שקנאי • שושנת העמקים • ארגמן • שעון זר השושן הצחור • אמנון ותמר • הרכבת הטרנס סיבירית • תרנגול • סל פרחי בר • ארמון גטצ'ינה • עלה תלתן • נפרט האימפריה • פטר הגדול • דני מלכותי • הקרמלין • ברבור • סורג שושנים • עריסה עם זר • ארמון אלכסנדר • טווס • יאכטה • הנצחה לאלכסנדר השלישי • אכסדרת עמודים • אלכסנדר השלישי רכוב על סוס • יובל החמש עשרה • עץ דפנה • צארוויץ' • נפוליאוני • יובל השלוש מאות לשושלת רומאנוב • חורף • פסיפס • ציור חד צבעי • צלב אדום עם טריפטיכון • צלב אדום עם דיוקנאות מלכותיים • צבא הפלדה • מסדר ג'ורג' הקדוש • התרזה הקארליאנית • צביר כוכבים • תחייה • פרחי אביב |  |
| ביצי קל'ץ | תרנגולת קלץ' • שנים עשר לוחות • אצטרובל • פריחת תפוח • רוקייל • בונבוניירת קלץ' • שנטיקלר קלץ' |  |
| ביצים אחרות | אמייל כחול • סקנדינבי • דוכסית מארלבורו • רוטשילד • יוסופוב • קרח נובל • לילה • לאפיס לזולאי |  |
קטגוריה (פילוסופיה)

תרשים שיוך נושא לקטגוריות שונות או נושאים שונים לקטגוריה אחת
בפילוסופיה, קטגוריות מהוות את התבניות הכלליות של ההוויה. כל הדברים שבעולם, ואף מושגים מופשטים של החשיבה, משויכים לקטגוריות המתאימות להם. מתוך ההנחה שקיים מבנה לוגי שלפיו ניתן לסדר את הטבע, היו פילוסופים שהגדירו את הקטגוריות, וטענו שכל דבר בעולם שייך לאחת מהן.
הקטגוריות אצל אריסטו

אריסטו היה הראשון שהגדיר את הקטגוריות. הוא טען שישנן עשר קטגוריות: עצם, כמות, איכות, יחס, זמן, מקום, קניין, מצב, פועל ונפעל.
כאשר אנו באים לתאר פריט כלשהו, עלינו לשייך אותו לקטגוריה הנכונה שלו. הרבה מהפרדוקסים נובעים משיוך לא נכון של הדברים לקטגוריות.
תורתו של אריסטו שלטה זמן רב בפילוסופיה, ובעיקר בזאת של ימי הביניים. אמנם היו כאלו ששינו באופן זה או אחר את מניין הקטגוריות, אולם באופן כללי קיבלו את רעיון הקטגוריות.
הקטגוריות אצל קאנט

עמנואל קאנט ראה באופן שונה את תפקידן של הקטגוריות. קאנט העמיד במרכז את החשיבה האנושית, והוא טען שהמושאים החיצוניים מופיעים בתודעתנו לפי כללים קבועים מראש, שמהם בנויה הכרתנו. לשיטתו, תפקיד הקטגוריות הוא לחשוף את אותם כללים אפריוריים, השייכים אך ורק להכרה, וכלל לא למושאים החיצוניים. הוא גזר את הקטגוריות מצורתם של המשפטים.
באופן פשוט יותר, הוא האמין שהמוח האנושי כופה מבנים ומושגים מולדים מסוימים על התפיסה שלנו את העולם כדי להביו. המבנים המולדים הללו נקראים הם הקטגוריות. קטגוריות אלו אינן נגזרות מניסיון, אלא טבועות במבנה המחשבה האנושית. הם משמשים כמושגים שדרכם אנו מארגנים ומבינים מידע תחושתי. קאנט טען שללא הקטגוריות הללו, הניסיון והידע האנושי יהיו כאוטיים ובלתי מובנים.
כצעד ראשון, קיבל קאנט מאריסטו רק ארבע קטגוריות: כמות, איכות, יחס ואופניות. מול אותם סוגי משפטים אריסטוטליים, עומדים מושגי-שכל טהורים הנקשרים למשפטי-תחושה ויוצרים משפטים-ניסיוניים:
לוח טרנסצנדנטלי של מושגי השכל
| 0 | 1 | 2 |
| --- | --- | --- |
|  | 1. קטגוריות של הכמות אחדות (המידה)  ריבוי (הגודל)  כוליות (השלם) |  |
| 2. קטגוריות של האיכות ממשות  שלילה  הגבלה |  | 3. קטגוריות של היחס של האדיקות והעצמיות (קשר בין עצם ומקרה)  של הסיבתיות והתלות (יחס של סיבה ומסובב)  של השותפות (השפעת-הגומלין בין הפועל והנפעל) |
|  | 4. קטגוריות של האופניות אפשרות - אי אפשרות  מציאות - העדר  הכרחיות - מקריות |  |
בנוסף, מאחורי כל קבוצה עומד עיקרון בסיסי המכונן את המדע הניסיוני בכלל:
לוח פיזיולוגי של עיקרים כלליים שבמדע-הטבע
| 0 | 1 | 2 | 3 |
| --- | --- | --- | --- |
|  | 1. אקסיומות של ההסתכלות |  |  |
| 2. אנטיציפאציות של התחושה |  | 3. אנלוגיות של הניסיון |  |
|  | 4. פוסטולאטים של החשיבה הניסיונית בכלל |  |  |
ראו גם

תורת ההכרה
אריסטו
הקטגוריות (אריסטו)
עמנואל קאנט
מטאפיזיקה
אידיאליזם
אידיאליזם טרנסצנדנטלי
קיפודור

| --- | --- |

קיפודור בעל שלושה צבעים
 כללי
 ארץ מקור:  ארצות הברית
 www.hasbro.com/koosh/en_US/
קיפודור (גם: כדור חיי-שרה, כדור שבויים או קושקוש) הוא צעצוע בצורת כדור רך וספוגי בעל מרקם ייחודי, שיוצאים ממנו חוטי גומי. הכדור הומצא בשנת 1987 על ידי סקוט סטילינגר, ממציא צעצועים מאורגון.
השם האנגלי של הצעצוע, "Koosh ball", נגזר מהקול שמשמיע הכדור כשהוא נזרק או נתפס. הכדור עשוי מחומר גומי רך וגמיש, הממולא בסיבים סינתטיים, המעניקים לו את המרקם הספוגי שלו.
חוטי הגומי של הכדור מעניקים לו מרקם מיוחד, ומקלים על התפיסה והאחיזה בו. חוטים אלו עשויים מחומר גומי דק וגמיש המחובר למשטח הכדור. החוטים מרווחים זה מזה באופן שווה ומסודרים בתבנית מעגלית, המעניקה לכדור צורה מעגלית.
הקיפודור הפך לצעצוע פופולרי ואייקוני, והוא הוצג במספר סרטים, תוכניות טלוויזיה ומשחקי וידאו. הוא היה גם נושא לממים ובדיחות אינטרנטיות רבות.
הערות שוליים

↑  12 Kooky Facts About Koosh Balls, Mental Floss, ‏2016-01-12 (באנגלית אמריקאית)
↑  Generally spherical object with floppy filaments to promote sure capture, נבדק ב-2022-12-22
↑  Townsend, Allie (2011-02-16). "All-TIME 100 Greatest Toys - TIME". Time (באנגלית אמריקאית). ISSN 0040-781X. נבדק ב-2022-12-22.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קיפודור".
ערך זה הוא קצרמרבנושא משחקים. אתם מוזמנים לתרום לוויקיפדיה ו.
צבא סרביה

| --- | --- |


 מדינה:  סרביה
 תקופת הפעילות:  2006–הווה (כ־18 שנים) 
 מטה:  בלגרד 
 כוח אדם
 גיל הגיוס:  18-49 (התנדבותי)
 כוחות פעילים:  25,000
 תקציב
 תקציב שנתי:  1.2 מיליארד דולר (הערכה משנת 2007)
 אחוזי תמ"ג:  2.4% (הערכה משנת 2007)
 www.vojska.rs
 
צבא סרביה (בסרבית: Војска Србије או Vojska Srbije) הוא שמם של כלל הכוחות החמושים המאורגנים הסרביים של רפובליקת סרביה. הצבא מבצע את פעולותיו לפי החוקים והתקנות של רפובליקת סרביה.
ארגון

לצבא הסרבי שלושה שלבים מאורגנים: אסטרטגי, מבצעי וטקטי.

הצבא הסרבי מורכב מהכוחות:
כוחות היבשה הסרביים
חיל האוויר הסרבי
פיקוד האימונים של הצבא הסרבי
בסיס מרכז הלוגיסטיקה
חיל המשמר הסרבי
בריגדת סינגל
ארגון > כוחות היבשה הסרביים

כוחות היבשה הסרביים הוא החיל הגדול ביותר בצבא הסרבי והראשון שהוקם בו. הוא מכיל את חיל הרגלים הסרבי, חיל השריון ומספר בסיסי אימונים.
ארגון > חיל האוויר הסרבי

חיל האוויר הסרבי הוא החיל אחרון שהוקם בצבא הסרבי. תפקידו של החיל הוא להגן על השטח הטריטוריאלי האווירי של סרביה ולספק כוח הרתעה נגד איומים חיצוניים. חיל האוויר הסרבי מונה כ-3,000 אנשי צוות, כ-170 מטוסים בשבע טייסות ובשני בסיסים. הטייסות של החייל משתמשות בכלי הטיס הבאים:
טייסת אחת של מטוסי קרב מסוג מיג-21 ומיג 29 מתוצרת סובייטית.
טייסת אחת של מטוסי קרב מסוג J-22 אוראו מתוצרת סרביה.
טייסת אחת של מטוסים מסוג Utva 75 ו-סופר גאלב.
טייסת אחת של מסוקים מסוג Gazelle Gama נגד טנקים.
טייסת אחת של מסוקים מסוג מי-8 וגאזל.
טייסת אחת של מטוסי תובלה מסוג אנטונוב An-26 ומסוקי תובלה מסוג מי-8.
ארגון > פיקוד האימונים של הצבא הסרבי

הפיקוד הוקם ב-23 באפריל 2007 ותפקידו לאמן את הטירונים המגיעים לצבא הסרבי וכן לבצע אימונים ביחידות בעלות ניסיון.
מודרניזציה

בסוף שנת 2003 החל הצבא הסרבי מתהליך מודרניזציה לכל חיילות הצבא.
טנקים ישנים מסוג T-55 יוצאו משירות וימכרו.
חלק מהטנקים מסוג T-72 ימכרו וחלק ישמשו לאימונים.
טנקים מסוג M-84 יוחלפו בטנקים מסוג M-2001.
חיל האוויר הסרבי יחליף את המטוסים הישנים מסוג MiG-21 ו- J-22 במטוסים חדישים יותר עד שנת 2010.
שר הביטחון הסרבי מתכנן להגדיל את תקציב הצבא בשנים הבאות כדי לספק עזרה ומודרניזציה לחיל האוויר הסרבי.
חיל האוויר יקבל 30 מטוסים חדשים שיחליפו חלק ממטוסיו הישנים, 20 מסוקים חדשים יחליפו את מסוקי ה-Mi-8 וכ-4 מטוסי תובלה שיחליפו את מטוסי התובלה הישנים AN-26 ו-AN-2.
מבצעי שמירה על שלום עולמי

כיום סרביה מבצעת מבצעים של שמירת שלום עולמי כחלק מכוחות הפועלים באפריקה.
בליבריה – 6 קצינים כמשקיפים צבאיים.
בחוף השנהב – 3 קצינים כמשקיפים צבאיים.
ברפובליקה של קונגו – 2 קציני רפואה וארבעה טכנאים רפואיים.
ראו גם

הצבא העממי היוגוסלבי
הערות שוליים

↑  2024 Serbia Military Strength, Global Firepower
מטוס קרב מסוג מיג 29 המשמש לשמירה על השמיים הטריטוריאליים של סרביה
רונדל של חיל האוויר הסרבי
טבלת הארגון של הצבא (נכון ל-2022)
קיפודן חרטומני האקטי

| קיפודן חרטומני האקטי |
| --- | --- |
 איור
תקופה
פליסטוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: יונקי הביב
משפחה:: קיפודניים
סוג:: קיפודן חרטומני
מין:: קיפודן חרטומני האקטי
שם מדעי
 Murrayglossus hacketti ‏גלאוארט, 1914

קיפודן חרטומני האקטי (שם מדעי: Zaglossus hacketti) הוא מין של קיפודן חרטומני נכחד ממשפחת הקיפודניים אשר חי באוסטרליה במהלך תקופת הפליסטוקן והיה כבד בהרבה מקרוביו החיים כיום. חלק מהחוקרים העבירו את המין לסוג עצמאי - Murrayglossus.
מאפיינים

קיפודן נכחד זה הגיע לאורך של 1 מטר, לגובה 0.6 מטר ולמשקל 30 ק"ג, מה שהופך אותו ליונק הביב הגדול ביותר שהתקיים מעולם. הוא דמה במראהו לקיפודן מודרני בעל רגליים ארוכות וגדולות אשר עזרו לו להלך ביערות.
מין זה התגלה במערת המאמוט (אנ') שבאוסטרליה המערבית ב-1914 בידי החוקר לודוויג גלאורט. הממצאים היו שבורים וחלקיים וכללו בעיקר חוליות ועצמות רגליים חזקות. לא נמצאה גולגולת שלו אך מעריכים שהיה בעל גולגולת צרה עם חוטם ארוך ולשון ארוכה, בה השתמש כדי לצוד נמלים וטרמיטים וחסרי חוליות נוספים.
חלק מהמאובנים הכילו עדויות לציד בידי אנשים ששרפו והרגו חלק מהקיפודנים. ייתכן שהם אלה שהכחידו אותו בסוף הפליסטוקן. ציורים שלו התגלו בארץ ארנהם על קיר מערה לצד ציור של קיפודן חרטומני מערבי.
קיפודן חרטומני

| קיפודן חרטומני |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: יונקי הביב
משפחה:: קיפודניים
סוג:: קיפודן חרטומני
שם מדעי
 Zaglossus ‏גיל, 1877
תחום תפוצה


קיפודן חרטומני (שם מדעי: Zaglossus) הוא סוג של קדם יונקים פרימיטיביים. סוג זה חי רק באזורי יערות על האי גינאה החדשה והפרטים בו מזכירים בצורתם קיפודים גדולים. הקיפודן החרטומני הוא עיוור ובעל חוטם ארוך ולשון ארוכה. הסוג חי צפונה מקיפודן הנמלים האוסטרלי ופרטיו גדולים בגופם ממנו.
מיון

בסוג זה שלושה מינים, נכון לשנת 2015, שאחד מהם (המין המזרחי) נמצא במצב שימור פגיע, והשניים האחרים בסכנת הכחדה קריטית:
קיפודן חרטומני אטנבורו (Zaglossus attenboroughi)
קיפודן חרטומני מזרחי (Zaglossus bartoni)
קיפודן חרטומני מערבי (Zaglossus bruijni)
ישנן עדויות לשני מינים נוספים מהסוג, שכבר נכחדו:
קיפודן חרטומני האקטי (Zaglossus hacketti)
Zaglossus robustus
קיפודן חרטומני אטנבורו

| קיפודן חרטומני אטנבורו |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: יונקי הביב
משפחה:: קיפודניים
סוג:: קיפודן חרטומני
מין:: קיפודן חרטומני אטנבורו
שם מדעי
 Zaglossus attenboroughi ‏פלנרי וגרובס, 1998
תחום תפוצה


קיפודן חרטומני אטנבורו (שם מדעי: Zaglossus attenboroughi) הוא מין של קיפודן נמלים, ואחד משלושה מינים בסוג קיפודן חרטומני. הוא התגלה באזורים הרריים באי גינאה החדשה על הרי צ'יקלופס (אנ') שליד עיר הבירה של מחוז פפואה ג'איאפורה. הוא קרוי על שם החוקר סר דייוויד אטנבורו.
מין זה של קיפודן נמלים הוא המין הקטן בסוגו ומזכיר בגודלו את קיפודן הנמלים האוסטרלי. משקלו הממוצע 5–10 ק"ג. הוא בעל גוף מסורבל בצבע חום ועליו שערות קשות שחורות, המזכירות קוצי קיפוד. הוא מתגלגל לכדור קוצים בעת סכנה.
הקיפודן כמעט נכחד בטבע והוא אחד מבעלי החיים שנמצאים בסכנת ההכחדה הגדולה ביותר בעולם. הוא נפגע כתוצאה מציד, הרס יערות וציד על ידי שבטים שמשתמשים בבשרו כחלק מטקסים.